ORDENANZA FISCAL REGULADORA DA TAXA POR LICENZAS DE OBRA E POLA INTERVENCIÓN MUNICIPAL NO RÉXIME DE COMUNICACIÓNS PREVIAS/ DECLARACIÓNS RESPONSABLES E POR OUTROS SERVIZOS URBANÍSTICOS
ADMINISTRACIÓN LOCAL — Municipal — Meis (Ordenanzas e Regulamentos, 08/06/2015)

O Pleno do Concello de Meis, en sesión ordinaria celebrada o día 31 de marzo de 2015, acordou a imposición e aprobación inicial da ordenanza fiscal reguladora da taxa por licenzas de obra e pola intervención municipal no réxime de comunicacións previas / declaracións responsables e por outros servizos urbanísticos. Transcorrido o prazo de exposición ao público ( B. O. P nº 67 de 10 de abril de 2015), sen presentación de reclamacións, prócedese a publicar o texto da Ordenanza fiscal co seguinte tenor literal: No uso das facultades concedidas polos artigos 133.2 e 142 da Constitución Española, polo artigo 106 da Lei 7/85 reguladora das bases de réxime local, e de conformidade co disposto cos artigos 15 e seguintes do Real decreto lexislativo 2/2004, polo que se aproba o Texto Refundido da Lei reguladora das facendas locais; o Concello de Meis establece a taxa por licenzas de obra e pola intervención municipal no réxime de comunicacións previas / declaracións responsables e por outros servizos urbanísticos. Constitúe o feito impoñible da taxa: 1º.—A prestación dos servizos técnicos e administrativos xerados pola presentación de comunicación previa ou declaración responsable ou pola tramitación de licenzas urbanísticas.2º.—A realización das actividades de control nos supostos nos que a esixencia da licenza fose substituída pola presentación de comunicación previa ou declaración responsable.3º.—A prestación dos servizos técnicos e administrativos necesarios para a e misión de informes e certificacións urbanísticas.4º.—A prestación dos servizos administrativos necesarios para a emisión de certificacións catastrais.1.-Son suxeitos pasivos contribuíntes as persoas físicas ou xurídicas e as entidades a que se refire o artigo 36 da Lei xeral tributaria que sexan propietarios ou posuidores, ou, no seu caso, arrendatarios dos inmobles nos que se realicen as construcións ou instalacións ou se executen as obras.2.-En todo caso, terán a consideración de substitutos do contribuínte os construtores e contratistas das obras.1.—Responderán solidariamente das obrigas tributarias do suxeito pasivo as persoas físicas e xurídicas a que se refire o artigo 42 da Lei xeral tributaria.2.—Serán responsables subsidiarios os administradores das sociedades e os síndicos, interventores ou liquidadores de quebras, concursos, sociedades e entidades en xeral, nos supostos e co alcance que sinala o artigo 43 da Lei xeral tributaria.1-Constitúe a base impoñible o coste do servizo afectado pola realización da actividade técnico administrativa de tramitación do expediente.1-Constitúe a base impoñible o coste do servizo afectado pola realización da actividade técnico administrativa de tramitación do expediente. O coste do servizo afectado pola realización da actividade de comprobación de que as novas construcións reúnan os requisitos esixidos nas Ordenanzas Municipais e Plans de Urbanismo así como as condicións das vivendas. A licenza de primeira ocupación concederase ao edificio ou vivenda unifamiliar consonte a licenza urbanística obtida, esixirase ademáis no suposto de modificacións do uso, e a súa expedición non presupón a imposibilidade de ulteriores comprobacións do mantemento do estado de habitabilidade das vivendas. O coste do servizo afectado pola actividade técnica e administrativa a desenvolver cara o outorgamento de licenza de segregación, parcelación ou regularización. O coste do servizo afectado pola actividade desenvolvida a partires da solicitude de declaración de ruína dunha edificación liquidarase por expediente, segundo o solo onde se atope ubicada a edificación cuxa declaración ruinosa se inste. O coste do servizo afectado polas solicitudes de recoñecemento do estado de inmobles particulares xa sexa sobre as condicións de seguridade ou legalidade asimílanse ás informacións urbanísticas. O coste do servizo afectado polas solicitudes de condicións ou información urbanística liquidaranse por solicitude ou expediente. O coste do servizo afectado polas solicitudes de certificacións expedidas dende o Concello a través do “Punto de información catastral”. A cota tributaria será o resultado da aplicación das cantidades sinaladas no ANEXO. Non se concederá exención nin bonificación algunha na exacción desta taxa, que non veña establecida en tratados ou acordos internacionais ou en normas con rango de lei.1.—Devéngase a taxa e nace a obriga de contribuír, cando se inicie a actividade municipal que constitúe o feito impoñible. A estes efectos entenderase iniciada a actividade na data de presentación no rexistro xeral da solicitude de licenza, da formulación da declaración responsable, comunicación previa, ou coa solicitude de informe, certificación urbanística ou certificación catastral, no seu caso, se o suxeito pasivo formulase expresamente ésta.2.-Cando as obras se iniciaran ou executaran sen ter obtido a oportuna licenza, nin presentar no seu caso, declaración responsable ou comunicación previa, a taxa devengarase cando se inicie efectivamente a actividade municipal de inspección, verificación e/ou informe, con independencia da iniciación do expediente por infracción tributaria.3.-A obriga de contribuír, unha vez nacida, non se verá afectada en modo algún pola concesión desta condicionada á modificación do proxecto presentado, nin pola renuncia ou desestimento do solicitante unha vez concedida a licenza.1.—As persoas interesadas na obtención da licenza de obras presentarán no rexistro xeral, a oportuna solicitude, achegando o proxecto visado polo Colexio oficial respectivo, no seu caso, con especificación detallada da natureza da obra e o lugar de emprazamento, na que conste o importe estimado da obra, medicións e destino do edificio e o cuestionario de estadística de edificación.2.—Nos supostos de comunicación previa ou declaración responsable, acompañarase da documentación esixible en aplicación da ordenanza municipal reguladora dos procedementos de intervención municipal de desenvolvemento de actividades e realización de obras sometidos ao réxime de comunicación previa ou declaración responsable e demáis normativa aplicable.1.—A taxa esixirase en réxime de autoliquidación, en calidade de depósito previo, debendo achegarse a documentación acreditativa do ingreso xunto coa correspondente solicitude de tramitación de expediente de licenza, comunicación previa, declaración responsable ou comunicación da transmisión.2.—As liquidacións que se practiquen serán notificadas ao suxeito pasivo substituto do contribuínte para o seu ingreso directo nas arcas municipais utilizando os medios de pago e nos prazos que sinala o Regulamento xeral de recadación.3.—Procederase á devolución do 100% nos supostos de desestimentos documentais e expresos do interesado, anteriores á realización polo Concello de algunha actuación conducente ao outorgamento da licenza ou á verificación das condicións necesarias en cada caso concreto. Cando o desestimento fora presentado despois de que os servizos técnicos do Concello iniciasen as actividades de inspección, verificación e/ou informe non procederá devolución do importe da taxa. O estado da tramitación constatarase en base a un informe do servizo con competencias urbanísticas. En todo o relativo á cualificación das infraccións tributarias, así como das sancións que coas mesmas correspondan en cada caso, estarase ó disposto nos artigos 77 e seguintes da Lei xeral tributaria. Resulta derrogada a ordenanza fiscal reguladora da taxa por licenzas e servizos urbanísticos aprobada polo Pleno da Corporación en sesión de 19-11-2007 e modificada polo Pleno da Corporación en sesión en sesión de 29-07-2008. Entrará en vigor ao día seguinte da súa publicación íntegra no Boletín Oficial da Provincia e comezará a rexer a partir de dita data, continuando vixente en tanto non se acorde a súa modificación ou derrogación. No caso de modificación parcial, os artigos non modificados continuarán vixentes. A cota tributaria calcularase aplicando as porcentaxes e cantidades que a continuación se sinalan segundo o feito impoñible de que se trate: a) Vivendas unifamiliares: 400,00 € b) Edificios: 300,00 €/cada vivenda c) Outras construccións: 1 €/m2 a) Obras de presuposto inferior a 3.000,00€: 40,00€ b) Obras de presuposto entre 3.000,00 e 15.000,00€: 100,00€ c) Obras de presuposto superior a 15.000,00€: 200,00€ (Non procederá liquidación de taxa por obras de conexións a redes de sumidoiros ou abastecemento de auga). a) Vivendas unifamiliares: 200,00 € b) Edificios: 100,00 €/cada vivenda (Por parcela segregada, regularizada.): 50,00 € a) No solo urbano:600,00 € b) No resto do termo municipal:400,00 € Por certificados urbanísticos: 60,00 € a) Por certificación catastrais literais, 3 € por cada documento expedido, que se incrementará en 3 € por cada un dos bens inmobles a que se refira o documento. b) Por certificacións catastrais descritivas e gráficas referidas unicamente a unha unidade urbana ou a unha parcela rústica, a contía será de 10 € por documento expedido. c) As certificacións negativas de bens non devengarán taxa ningunha. Meis, 28 de maio de 2015.—O Alcalde, José Luis Pérez Estévez.